Oscar skuldig aan moord: Wat gebeur nou? | Maroela Media
Só sê prof. Annette van der Merwe van die departement prosesreg aan die Universiteit van Pretoria. Volgens Van der Merwe is die minimum voorgeskrewe vonnis vir moord nie 'n verpligte vonnis nie, maar bloot 'n nuwe uitgangspunt waarvan die hof sal werk.
"Die hof moet bewys daar is wesenlike en dwingende omstandighede wat die hof regverdig om van die minimumvonnis van 15 jaar tronkstraf af te wyk. Die vonnis moet proporsioneel wees tot die misdaad. Indien die hof meen 15 jaar tronkstraf sal 'n onregverdige vonnis wees in hierdie geval, kan hulle hiervan afwyk," het sy gesê.
Die appèlhof in Bloemfontein het Donderdagoggend gelas dat Pistorius aan moord skuldig bevind moes word en nie strafbare manslag nie. Die saak is terugverwys na die hooggeregshof vir nuwe vonnisoplegging.
Volgens Van der Merwe kan Pistorius se regspan hulle tegnies gesproke na die konstitusionele hof wend om teen die appèlhof se uitspraak te appelleer deur 'n grondwetlike kwessie in die saak te opper, maar dit is onwaarskynlik. Sy meen Pistorius is waarskynlik ook nie finansieel in staat om die konstitusionele hof te nader nie.
Sy verduidelik die vonnisopleggingsproses moet nou van voor af gedoen word, maar beklemtoon daar sal nie weer 'n verhoor wees nie. "Die uitspraak is gelewer en daarom is dit slegs 'n nuwe vonnis wat gefel sal word. Die proses behoort nie langer as 'n week te neem nie." Sy het gesê die vonnisoplegging sal weer voor regter Thokozile Masipa geskied, wat oorspronklik die saak hanteer het, aangesien sy die saak ken en ten volle ingelig is oor al die aspekte wat tydens die vonnisoplegging in ag geneem moet word.
Volgens Van der Merwe is daar verskeie aspekte wat in ag geneem sal word wanneer op Pistorius se vonnis besluit word. "Dit is nou bloot bespiegeling, maar ek vermoed Pistorius se regspan sal swaar steun op die psigiatriese verslag wat getoon het dat hy aan 'n angsversteuring, byna 'n paranoia, ly, wat hom minder toerekeningsvatbaar maak. Tesame met sy gevoel van kwesbaarheid weens sy gebrek, sal hulle waarskynlik argumenteer dat dit sy selfbeheer beïnvloed het en daarom moet hy 'n verminderde vonnis kry."
Is dit moontlik dat Pistorius geensins weer agter tralies sal wees nie? "Dit is tegnies moontlik, maar dit is onwaarskynlik," antwoord Van der Merwe. "Dit is nie 'n vonnis wat dikwels opgelê word met 'n ernstige misdryf soos moord nie, maar daar is 'n kans."
Sy het ook gesê die appèlhof se verandering van die oorspronklike uitspraak is geensins 'n vingerwysing na Masipa is of haar bevoegdheid nie. "Howe maak elke dag foute en uitsprake word gereeld verander. Die appèlhof het dit ook in sy uitspraak duidelik gestel dat Masipa haar uitstekend van haar taak gekwyt het gedurende die verhoor."
Intussen sal Pistorius steeds sy oorspronklike vonnis onder korrektiewe toesig uitdien totdat die nuwe vonnisverrigtinge begin. Dit is nie duidelik wanneer dit sal plaasvind nie en die saak mag moontlik eers in 2016 voor die hof kom.
Ek wil weet, as daar 'n inbraak is in jou huis en jy voel jou lewe word bedreig en jy skiet so 'n persoon, word jy aangekla van moord omdat jy jouself probeer beskerm het?
Dit kan verreikende gevolge wees vir mense wat se lewens regtig bedreig word en jy mag jouself nie beskerm nie.
10 jaar opgeskort vir 5 jaar.
Hy sal 2 en i half jaar uitdien van die oorblywende 5 jaar
Donkiebeen jy klink soos a regsgeleerde ek dink ook nie hy sal 15 jaar sit soos wat almal wil heee hy moet sit Ek dink hulle sal hom nog so bietjie straf ,maar ek like jou uit eenseting van die vonnis
Hierdie ding gaan weer gemelk word tot einde van dae. Kom ek se julle hoe gaan sake verloop. Hy gaan onder korrektiewe toesig bly in sy ryk oom se huis en gaan nie n tronk sell sien nie. Want ai hy het n disability. Hy het niks makeer toe hy gaan jol en skote afgevuur het en medals gekry het toe hy nog kon hardloop nie. Nou vra ek julle wat nou. Nou is hy die arme pateed wat 24/7 sorg moet kry. Ek vir een het geen gevoel vir hom nie. As jy wil moord pleeg dan moet jy… Lees meer »
Sorry Oscar…….Maar mense laat nou gebeur wat moet gebeur …… geregtigheid het geseevier!!!!!!!!!!!!!!!!!!!!!!!!!!!!